জানা গেছে, বিশাল অংকের সম্পৃক্ততা উদঘাটিত হবে এ প্রক্রিয়ায়। নিউইয়র্ক সিটির ম্যানহাটানে ৩ বিলিয়ন ডলারের অধিক মূল্য নগদে পরিশোধিত হয়েছে এসব দলিল ও ক্রেতার বিস্তারিত তথ্য জানতে চেয়েছে ট্রেজারি ডিপার্টমেন্ট। অপরদিকে, ফ্লোরিডার মায়ামী-ডেড কাউন্টিতে এক মিলিয়ন ডলারের অধিক অর্থ নগদে পরিশোধিত হয়েছে-এমন বাড়ির দলিল ও ক্রেতার যাবতীয় তথ্য প্রদান করতে হচ্ছে ট্রেজারি ডিপার্টমেন্টে। গত বছরের শেষার্ধে ম্যানহাটানে ১০৪৫টি আবাসিক ভবন বিক্রি হয়েছে যেগুলোর প্রতিটির মূল্য ৩ মিলিয়ন ডলারের অধিক ছিল। অর্থাৎ সর্বমোট সাড়ে ৬ বিলিয়ন ডলার নগদে পরিশোধিত হয়েছে। রিয়েল এস্টেট ডাটা কোম্পানি ‘প্রপার্টি শার্ক’ সূত্রে এ তথ্য জানা গেছে।